Kelvin Chukwu

Sanata Kelvin Chukwu ɗan siyasar Najeriya ne na jam'iyyar Labour kuma Sanata mai wakiltar gundumar Enugu ta Gabas. Jam'iyyar Labour ta tsayar da shi ne a matsayin wanda zai maye gurbin ƙaninsa Oyibo Chukwu wanda kuma aka kashe a garin Amechi, kwanaki uku gabanin zaben shugaban kasa da na 'yan majalisar dokoki na kasa a ranar 25 ga watan Fabrairu.

 Aikin majalisar dattawa 

 Zaɓe 
Chukwu ya yi takarar neman tikitin jam’iyyar Labour ne biyo bayan kisan da aka yi wa kanensa Oyibo Chukwu wanda aka kashe a ranar 22 ga watan Fabrairun shekara ta 2023, a Amechi Awkunanaw a hanyarsa ta komawa gida daga rangadin yaƙin neman zaɓe a Agbani, Nkanu West. Bayan kashe-kashen, Hukumar Zabe Mai Zaman Kanta ta Ƙasa (INEC) ta sake dage zaɓen Sanatan Enugu ta Gabas zuwa ranar 18 ga Maris ɗin shekara ta 2023 domin baiwa jam’iyyar Labour damar tsayar da ɗan takara a zaɓen. Chukwu ya fafata ne a zaɓen fitar da gwani na jam'iyyar inda ya samu ƙuri'u 223 inda ya doke abokan takararsa uku da suka samu ƙuri'u babu.   A babban zaɓen, Chukwu ya samu kuri'u’u 69,136 inda ya doke Sanata mai ci a lokacin kuma tsohon gwamnan jihar Enugu Chimaroke Nnamani wanda ya samu kuri’u 48,701. Abokin hamayyarsa, Nnamani ya amince da shan kaye a matsayin ] [ jama'a suka so, to amma ya yi tsokaci cewa rashinsa a zaɓen ya faru ne sakamakon ayyukan ɗan takarar shugaban ƙasa na jam'iyyar Labour, Peter Obi wanda ya zarge shi da shiga harkokin siyasa na addini, ƙabilanci da yanki.  

 Manazarta 

Rukuni:Rayayyun mutane